Granda Moskeo (Dubajo)

La Granda Moskeo (en araba: مسجد دبي الكبير) estas moskeo en Dubajo, Emirlando Dubajo, Unuiĝintaj Arabaj Emirlandoj. Ĝi estas inter la teksila soŭko kaj la Dubaja Muzeo apud golfet-rojo en la areo Bur Dubajo. Origine konstruita en 1900, detruita kaj rekonstruita en 1960, ĝi suferis pluan rekonstruon en 1998. Ĝi nun povas enhavi ĝis 1,200 adorantojn. Ne-islamanoj ne rajtas eniri en la moskeo, escepte en la minareto kie oni rajtas foti. Thomas,Gavin (3a de septembro 2009). Frommer's Dubai and Abu Dhabi Day by Day. John Wiley & Sons. pp. 41–42. ISBN 978-0-470-68459-7.  Lyons, Colette (06/12/2010). The Unofficial Guide to Dubai. John Wiley & Sons. p. 187.  La moskeo estas la kerno de la religia kaj kultura vivo de Dubajo. "Lonely Planet review for Grand Mosque". Lonely Planet. Alirita la 3an de julio 2019. 

 Arkitekturo 
La plej alta trajto de la moskeo estas la 70-metra minareto, nome la plej alta en Dubajo, kiu similas al lumturo. La sablo-grizaj muroj estas ĝenerale senornamaj, sed estas granda skribaĵo el la Korano supre de la kvin kolonoj de la enireja fasado, kiu staras sur malalta ŝtupareto de ses ŝtupoj. Thomas, Gavin (03/09/2009). Frommer's Dubai and Abu Dhabi Day by Day. p. 41.  La 45 malgrandaj kaj naŭ pli grandaj kupoloj kun la alta minareto kovras la tegmenton de la Granda Moskeo. La lignaj fenestroj montras man-faritajn vitralojn kaj estas kongruaj kun la malnova urbo de Bur Dubajo, kaj ties minareto estas desegnita en Anatolia arkitektura stilo. Vizitantoj al la moskeo devas vesti konservative.

 Notoj 

Kategorio:Moskeoj en Dubajo
Kategorio:Konstruaĵoj finitaj en 1900
Kategorio:Konstruaĵoj finitaj en 1998
Kategorio:Religiaj konstruaĵoj finitaj en 1900-1909